stanford-oval/wikipedia huggingface dataset:
סימה סמי בהאוס
הערות שוליים

↑  "Sima Bahous". The Huffington Post.
↑  "Her Excellency Dr. Sima Sami Bahous". The Washington Diplomat. 21 במאי 2015. {{cite web}}:  (עזרה)
1 2 3 4  "New Permanent Representative of Jordan Presents Credentials". United Nations. 22 באוגוסט 2016. נבדק ב-18 באוגוסט 2017. {{cite web}}:  (עזרה)
↑  "Secretary-General Appoints Sima Sami Bahous of Jordan Director of Regional Bureau for Arab States, United Nations Development Programme". United Nations. 22 בפברואר 2012. נבדק ב-18 באוגוסט 2017. {{cite web}}:  (עזרה)
1 2 3 4  "Executive Director". UN Women – Jordan.
1 2  "Sima Bahous appointed Jordan's permanent representative to UN". Jordan Times. 18 באוגוסט 2016. נבדק ב-18 באוגוסט 2017. {{cite web}}:  (עזרה)
1 2  "Sima Bahous". The Huffington Post.
↑  "Bahous: Politics Necessary for Achieving SDGs". International Peace Institute. 30 ביוני 2016. נבדק ב-18 באוגוסט 2017. {{cite web}}:  (עזרה)
↑  "Gender equality 'champion' Sima Sami Bahous to lead UN Women". UN News (באנגלית). 2021-09-13. נבדק ב-2021-09-17.
↑  "Secretary-General Appoints Sima Sami Bahous of Jordan Executive Director of UN-Women | UN Press". press.un.org.
↑  "International Jury Members". womenglobalaward.org.
↑  "Gender equality champion Sima Sami Bahous to lead UN Women". Modern Diplomacy. ארכיון מ-16 בספטמבר 2021. נבדק ב-16 במרץ 2023. {{cite web}}:  (עזרה)
↑  "Ambassador". The Permanent Mission of the Hashemite Kingdom of Jordan to the United Nations.
↑    Naomi Greenaway, ‏The UN's silence on the rape of Israeli women makes a mockery of its campaign against violence, The Telegraph, 29 November 2023
↑  Lauren Sforza, House lawmakers accuse UN Women of disregarding Hamas attack, The Hill, ‏2023-11-30 (באנגלית אמריקאית)
פאול ארנסט פקנהיים

אין תמונה חופשית
פאול ארנסט פקנהיים (בגרמנית: Paul Ernst Fackenheim; ‏(1892 – ?) היה יהודי, אשר בימי מלחמת העולם השנייה שימש כמרגל של האבווהר, שירות המודיעין הצבאי של גרמניה הנאצית.
ראשית דרכו

פאול ארנסט פקנהיים היה תושב העיר לייפציג בגרמניה. הוא לחם בהצטיינות כקצין בדרגת סגן במלחמת העולם הראשונה והוענקו לו עיטורי צלב הברזל דרגה ראשונה ודרגה שנייה. הייתה לו היכרות מסוימת עם הרמן גרינג, שהוכר כגיבור מעוטר באותה מלחמה. לאחר המלחמה עבד פקנהיים כטבח במלונות יוקרה בינלאומיים, כולל במלון "שפרד" בקהיר. עד לעליית הנאצים לשלטון ראה עצמו פקנהיים כפטריוט גרמני. בשנת 1939 נכלא במחנה הריכוז דכאו כאסיר מספר 26,336.
בשירות האבווהר

באפריל 1941 הוציא האדמירל וילהלם קנריס, ראש האבווהר, את פקנהיים מדכאו וגייס אותו לשורות האבווהר, תוך שאמו מוחזקת כבת ערובה לצייתנותו לאבווהר, באיום שתוצא להורג אם לא ימלא את תפקידו. מטרת גיוסו הייתה לשרת כמרגל בארץ ישראל שבשלטון המנדט הבריטי, לעקוב אחרי פעילות הצבא הבריטי בארץ ולדווח עליה לאבווהר, למען מאמץ המלחמה של הגנרל ארווין רומל, מפקד קורפוס אפריקה שלחם בצפון אפריקה והתקדם לעבר מצרים וארץ ישראל.
הפיקוד העליון הגרמני חשש לתוצאות המערכה בצפון אפריקה. יעד המערכה היה ליצור תנועת מלקחיים בה יתאחדו כוחותיו, שינועו מזרחה בצפון אפריקה לעבר המזרח התיכון, עם כוחותיו שינועו, במסגרת מבצע ברברוסה שתוכנן אז, לעבר דרום ברית המועצות. להבנתו אם המהלך יצלח תסתיים המלחמה בניצחונה של גרמניה. קנריס סבר כי אסיר יהודי בעל רקע צבאי, שיוצנח בארץ ישראל ויתמזג בקרב האוכלוסייה היהודית יוכל להביא מידע החיוני להצלחת המהלך, ומצא את פקנהיים כמתאים למטרה זו.
פקנהיים הוטס לברלין ולאחר מכן לבריסל ולאתונה, בהן אומן על ידי קצין האבווהר בשיטות איסוף מודיעין. הוא למד להפעיל משדר רדיו, להשתמש בצפנים, לכתוב בדיו סמויה, לזהות כלי רכב, טנקים ומשוריינים בריטיים, עבר אמוני צניחה וניתן לו השם "פאול קוך" (Paul Koch).
על רקע היריבות שבין האבווהר בפיקודו של קנריס לבין האס דה, שירות הריגול של האס אס בפיקודו של ריינהרד היידריך, ניסה האס דה לסכל את התוכנית להפעיל את היהודי פקנהיים כמרגל, אך לא הצליח בכך והתוכנית נמשכה.
גם היינריך הימלר נמנה עם מתנגדי התוכנית, ואחד מקציניו הדליף לבריטים את דבר ההצנחה המתוכננת ומסר להם מידע כוזב כי הצנחן יהיה גנרל של האס אס בשם אריך קוך, שמשימתו לחולל מרד ערבי גדול נגד שלטון המנדט הבריטי. הימלר קיווה כי כישלון התוכנית יגרום להכפשתם של קנריס והאבווהר ולהפיכת האס דה לסוכנות הריגול היחידה של גרמניה הנאצית.
בארץ ישראל

ב-19 באוקטובר 1941 חג מפציץ מסוג  היינקל 111 מעל אזור הצניחה המיועד מדרום לחיפה, ופקנהיים צנח ממנו לתוך פרדס השייך לקיבוץ סמוך.
הצבא הבריטי שהמתין לו פתח בסריקות אחריו. פקנהיים שמע וראה את אורות כלי הרכב של המחפשים. בניסיון הקרבי שרכש במלחמת העולם הראשונה הצליח לחמוק מהחיילים הסורקים. בבוקר שלמחרת עלה על אוטובוס לחיפה. החיילים הבריטים חיפשו אחריו לשווא, אך פקנהיים, שהחליט עוד קודם לכן להסגיר עצמו לידי הבריטים ולזכות להבנה מצדם לסיפורו המיוחד כיהודי ששוחרר ממחנה ריכוז, נכנס למחנה צבאי בריטי והסגיר עצמו לידי אחד הקצינים. הוא סיפר לקצין כי כמו הרבה פליטים יהודים שנחלצו מידי הנאצים, הוא נחת אמש על חופי הארץ. בתחילה נשמע סיפורו מתקבל על הדעת עד שהקצין בדק את תעודותיו המזויפות בהן הופיע השם "פאול קוך", כשמו של הסוכן הנאצי אותו חיפשו הבריטים בעקבות ההדלפה המכוונת של האס דה, והוא נעצר מיד.
חקירה ומשפט

פקנהיים הוטס לקהיר והובא לחקירה בפני המודיעין הבריטי. בחקירה מסר כי הוא היה אסיר בדכאו שהסכים ליטול על עצמו את משימת ריגול עבור האבווהר, על מנת להציל את חייו. קצינים אחדים האמינו לסיפורו ואחרים היו משוכנעים שהוא קצין בכיר באס אס בדרגת אוֹבּר-גרוּפנפיהרר בשם אריך קוך.
פקנהיים הועמד לדין והיה בטוח כי הוא יוצא להורג על ידי כיתת יורים כמרגל, ולא יזכה להכרה כשבוי מאחר שבעת שהסגיר עצמו לא לבש מדים גרמניים אלא בגדים אזרחיים. הוא זכה להגנה טובה מידי עורך דין אירי שהצליח להציל את חייו כשאיתר יהודייה מירושלים שהייתה חברת נעורים של פקנהיים והעידה כי הכירה אותו בגרמניה בימים שלפני המלחמה, ועדותה נתקבלה כמהימנה על ידי השופטים שישבו בדין. את יתר תקופת המלחמה עבר פקנהיים במחנה מעצר בריטי, ושוחרר רק שנה לאחר סיומה ב-1946.
לאמו של פקנהיים, ששימשה לו כבת ערובה, לא עמד המזל. בפברואר 1943 היא נכלאה במחנה טרזיינשטט שם מצאה את מותה.
לאחר המלחמה

בשיחה מקרית ששוחח הסופר וההיסטוריון מיכאל בר-זוהר בהמבורג עם קצין לשעבר באבווהר, סיפר לו האיש כי היה ידוע לו במעורפל שיהודי נשלח על ידי האבווהר לפעולת ריגול בארץ ישראל המנדטורית, אבל הקצין לא הצליח לזכור את שמו של המרגל. בר-זוהר החל לחקור את הנושא באמצעות עיון במסמכים ושיחות עם קצינים גרמנים ובריטים לשעבר, והצליח לאתר את פקנהיים בעיירה קטנה בשם הנשטט-אולצבורג (Henstedt-Ulzburg) (אנ') צפונית להמבורג ולשוחח עמו. בר זוהר לא רק ראיין את פקנהיים אלא אף קיבל ממנו גישה ליומניו. את תוצאות מחקרו העלה מיכאל בר-זוהר על הכתב בספרו "מזימה - סיפור המרגל היהודי של היטלר" שיצא לאור בשנת 1992. בר זוהר כתב כי לדברי פקנהיים הוא פעל לא למען היטלר ותלייניו, אלא למען ארץ מולדתו, חבריו והעם הגרמני שנפל קרבן לאיוולתם.
עיסוקו הידוע האחרון של פקנהיים היה כתיבת ספרות בלשית כמו כן השתתף בכתיבת סדרת סיפורי ריגול בסוגה של  ספרות זולה שנקראה בשם "ג'רי קוטן" (אנ'). סדרה זו הופיעה בחוברות בגרמנית שנכתבו על ידי כעשרה מחברים שונים במהלך שנות החמישים ושנות השישים. פקנהיים פרסם את ספריו וסיפוריו בשם העט "פאול ארנסט" (Paul Ernest). יותר לא נודע דבר על גורלו.
לקריאה נוספת

מיכאל בר-זוהר, מזימה - סיפור המרגל היהודי של היטלר, הוצאת כתר, 1992.
הערות שוליים

↑  על ספרו של מיכאל בר-זוהר במדור הספרים של הניו יורק טיימס
↑  Fackenheim, Paul Ernst בלקסיקון לסופרי פשע גרמנים (בגרמנית)
| --- | --- |
בקרת זהויות :  NLI: 987007272616805171  GND: 118836102  ISNI: 0000 0000 7859 3855  LCCN: n85093208  NLG: 231208  SUDOC: 184257875  VIAF: 13104641   WorldCat (עם VIAF): 13104641
קורס מפקדי טנקים

סיכת מפקד טנק
קורס מפקדי טנקים (בראשי תיבות: קמ"ט) הוא הקורס המכשיר לוחמי שריון לפקד על טנק בחיל השריון. משכו כארבעה חודשים, בהם לומדים ומתרגלים החיילים את הטכניקות והמיומנויות הנדרשות לפיקוד והפעלת צוות טנק.
מבנה הקורס

הקורס מתקיים אחת לארבעה חודשים בגדוד 196 במחנה שיזפון. אל הקורס מגיעים חיילים מכל חטיבות השריון (לחטיבה 7 פלוגת כנרת, לחטיבה 401 פלוגת חוד אלון ולחטיבה 188 פלוגת להב) לאחר שסיימו את מסלול ההכשרה כאיש צוות טנק. הקורס נחשב לאחד היקרים בצה"ל בשל עלויות הפעלת הטנקים והתחמושת הרבה הנורית בו.
בפרק המקצועות, החניך בקורס שבשלב זה מוכשר באחד ממקצועות השריון האחרים : נהג, טען או תותחן, לומד גם את שאר מקצועות הטנק וממשיך ללימוד תפקיד מפקד הטנק המתמקד בשליטה, ניווט והערכת המצב. על חניכי הקורס מפקדים סמלים וקצינים המכונים "גננים". הקמ"ט הוא בין הקורסים היוקרתיים בצה"ל לדרגת הסמל ומפקד כיתה.[דרוש מקור]
בסיום הקורס יזכה חניך הקמ"ט בסיכת המט"ק (מפקד הטנק). לאחר מכן ישובצו המפקדים לארבעה מסלולי המשך: פיקוד במסלול הכשרה (מפקדים בטירונות או בצמ"פ), פיקוד בפלוגות המבצעיות בגדודי החטיבה, קורס קציני שריון (קק"ש) (אליו מגיעים החיילים המצטיינים) או להישאר כ"גננים" – מדריכים בקמ"ט למשך שני מחזורים, ולאחר מכן לצאת לקק"ש.
הערות שוליים

↑   מסלול הקבלה וההכשרה בחטיבה 401, באתר צה"ל, 28 בנובמבר 2016
דרגות שירות בתי הסוהר

תג כתף של שירות בתי הסוהר
תג כתף ישן של שירות בתי הסוהר
שירות בתי הסוהר הוא ארגון הכליאה המרכזי בישראל. כל מתגייס חדש מתחיל את שירותו בדרגת סוהר ומטפס בסולם הדרגות בהתאם לכישוריו וכן לקורסים וההכשרות שהוא עובר. סוהר המתגייס לאחר שלוש שנות שירות צבאי כסוהר קבע מתחיל את שירותו בדרגת רב-סמל (רס"ל).
דרגות סוהרים

דרגות סוהר עד רב-סמל נענדות על צווארון החולצה.
| דרגה | סוהר | רב־סוהר (ר"ס) | סמל | סמל ראשון | רב־סמל (רס"ל) |
| --- | --- | --- | --- | --- | --- |
סמל הדרגה:
דרגות נגדים

דרגות רב-סמל ראשון עד רב-נגד נענדות על הכתפיים בכותפות מיועדות לכך.
| דרגה | רב־סמל ראשון  (רס"ר) | רב־סמל מתקדם  (רס"ם) | רב־סמל בכיר  (רס"ב) | רב־נגד  (רנ"ג) |
| --- | --- | --- | --- | --- |
סמל הדרגה:
דרגות קצונה

דרגות הקצונה נענדות על הכתפיים בכותפות מיועדות לכך.
| דרגה | סמל הדרגה | תפקיד |
| --- | --- | --- |
| מישר־משנה (ממ"נ) |  | עוזר מפקד אגף |
| מישר |  | מנהל אגף, סגן מפקד משמרת |
| כלאי |  | מנהל אגף, סגן מפקד משמרת, מפקד צוות ימ"ז (יחידה מחוזית) |
| רב־כלאי (ר"כ) |  | ניתן לקבל דרגה זו רק לאחר זכייה במכרז על תפקיד שהתקן שלו הוא רב-כלאי. בין תפקידיו הוא מפקד משמרת, ק.מודיעין, ק.אסירים, ק.כליאה, ק.אג"מ, רב היחידה, ראש תחום עובדים סוציאליים בבית הסוהר, ראש תחום חינוך בבית הסוהר, ראש תחום מנהלי אגפים בבית הסוהר. |
| סגן גונדר (סג"ד) |  | ראש ענף (בטיחות, ביטחון מידע, מבצעים, אבטחה, בע"ח, אסטרטגיה, פיתוח אמצעים טכנולוגיים, מפקד יחידת פיקוח אלקטרוני, סגן מפקד במרבית בתי הסוהר, מפקד בית מעצר מגרש הרוסים, מפקד בית הסוהר נווה תרצה.  מפקד יחידה (יחידת מצדה, "צור", "דרור") |
| גונדר־משנה (גנ"מ) |  | רב שב"ס, קצין רפואה ראשי, מפקד בית הדין למשמעת סוהרים, ראש מערך התעסוקה  מפקד בית הספר הארצי לסוהרים ולקצינים "ניר", מפקד יחידת ברקאי הממונה על עבודות שירות ראש יחידת מחקר, ראש מחלקת ביקורת פנים, ראש מחלקת חשבות, ראש מחלקת תקשורת והסברה ראש מחלקת חטו"ש, ראש מחלקת יישומי מחשב, ראש מחלקת תקשוב, ראש מחלקת הגנת הסייבר, ראש מחלקת בינוי ראש מחלקת לוגיסטיקה, ראש מחלקת רכישות, ראש מחלקת תכנון, ראש מחלקת ארגון ותקינה ממונה עובדי שיקום וחלופות כליאה, ראש מחלקת האסיר, ראש מחלקת איסוף מפקד בית סוהר (בית הסוהר חרמון, בית הסוהר שטה, בית המעצר קישון, בית הסוהר גלבוע, בית הסוהר כרמל, בית מעצר מג"ן-ניצן, בית הסוהר מגידו, בית הסוהר סהרונים, בית המעצר תל אביב ( אבו כביר), בית הסוהר השרון, בית הסוהר שקמה, בית מעצר אוהלי עוז, בית הסוהר אשל, בית הסוהר דקל, בית הסוהר אלה, בית מעצר הדרים), (סגן מפקד בית הסוהר צלמון, סגן מפקד בית הסוהר מעשיהו, סגן מפקד  רמונים-אופק, סגן מפקד בית הסוהר קציעות), סגן מפקד בית הסוהר עופר. |
| תת־גונדר (תג"ד) |  | ראש חטיבת כליאה, ראש חטיבת תקון, ראש חטיבת הביטחון  ראש מינהל משאבי אנוש, יועץ משפטי, ראש מינהל תמיכה לוגיסטית ראש מינהל תכנון, ראש חטיבת המודיעין, ראש מנהל טכנולוגיות ראש מנהל הדרכה, מפקד יחידת נחשון, מפקד בית הסוהר מעשיהו, מפקד בית הסוהר קציעות, מפקד  רימונים-אופק, מפקד בית הסוהר צלמון, מפקד בית הסוהר עופר, מפקד מתחם גנות (בתי הסוהר נפחא - רמון). |
| גונדר |  | ראש מטה שב"ס ראש אגף האסיר מפקד מחוז צפון מפקד מחוז מרכז מפקד מחוז דרום ראש אגף המבצעים ראש אגף משאבי אנוש והדרכה |
| רב־גונדר |  | נציב בתי הסוהר |
משמעות שמות דרגות הקצונה

מֵישָׁר - צורת היחיד של המילה מֵישָׁרִים המופיעה במקרא בהקשרים של משפט צדק, כגון "אֲנִי מֵישָׁרִים אֶשְׁפֹּט" (תהלים, ע"ה, ג'), "יִשְׁפֹּט תֵּבֵל בְּצֶדֶק וְעַמִּים בְּמֵישָׁרִים" (תהלים, צ"ח, ט'), ולכן ייתכן שמשמעות השם היא אדם הדואג להישיר את הנעשה. מכל מקום מילה זו נושאת משמעות מופשטת, ולא ברור מדוע נבחרה לציון דרגה.
כַּלַּאי - נוצרה על דרך קַנַּאי מהמילה "כלא" (שתי המילים שורשן מסתיים באל"ף אבל בצורה זו הן נוהגות על דרך שורשים המסתיימים ביו"ד – כמו בַּנַּאי, חַזַּאי).
גֻּנְדָּר נגזרה מן המילה גונדה – מילה שמקורה בארמית של התלמוד הבבלי – גונדא – ומשמעה יחידה של אנשי צבא (בדומה למילה גדוד). בערבית מודרנית משמשת המילה جُندي ג'ונדי, במשמעות "חייל". אל גונדה נוספה הסיומת ־ָר, סיומת נדירה המשמשת לציון בעלי מקצוע, כגון במילים אַרְכִיבָר, פַּעֲמוֹנָר, כַּסְפָּר.
היסטוריה

בשנות ה-70 בוצעו כמה שינויים בדרגות. בוטלה הדרגה רב סוהר ראשון, שונה עיצוב הדרגה רב-סמל, דרגת רס"ר הוחלפה מדרגת שרוול לדרגת רצועת כף היד, התווספה הדרגה תת-גונדר ושונה עיצוב של הענפים המצטלבים בדרגת גונדר.
באמצע שנות ה-80 שונה צבע המדים והדרגות מצבע ירוק, שהיה מראשית הארגון, לצבע חאקי. בוצעו כמה שינויים בדרגות. התווספו הדרגות: רס"ם, רס"ב, רנ"ג. הדרגות קיבלו עיצוב של רצועת כף היד בצבעים שונים בדומה לדרגות משטרת ישראל, שונה עיצוב של סמלי דרגות מרב כלאי ועד גונדר (לפיד בתוך האות שי"ן) ועיצוב הענפים בדרגות תת-גונדר וגונדר, וכן הוחלפה כומתת הארגון מירוקה שהייתה כומתת הארגון מהקמתו, לכומתה שחורה.
ב-1994 הוחלפו צבע המדים לחולצה תכלת ומכנסיים כחול כהה, בדומה למשטרת ישראל, והוכנסו שינויים בדרגות נגדים. דרגות נגדים עברו לצווארון ועם רקע צבעוני, בדומה לדרגות המשטרה.
ב-2003 שונה עיצוב סמל הארגון, זרועות של האות שי"ן הוטו ונצמדו ללפיד. בהתאם לכך שונו סמלי דרגות של הנגדים והקצינים. כמו כן סמלי דרגות בכירות (מדרגת רב כלאי ומעלה) הוחלפו בעלה גפן ("פלאפל") ודרגות נגדים עברו לכתפות, כמו במשטרת ישראל וצה"ל.
בשנת 2007 הוחלפה חולצת הארגון לחולצה כחולה, במטרה ליחד את הארגון ממדים הזהים למשטרה, וכן כחולצה נוחה יותר כחולצת עבודה (טרם כניסת מדי ב' לשב"ס).
בשנת 2011 הוחלפו המדים לצבעים אפור כהה (מכנסיים) ואפור בהיר (חולצה) בחולצת המדים היו שני דגלי המדינה שנרקמו על החזה והכתף. ההחלטה בדבר שינוי המדים התקבלה על ידי נציב בתי הסוהר וסגל הפיקוד ומטרתה לשדרג ולייחד את הארגון.
בשנת 2017 ערך הארגון מתיחת פנים, שבה הוחלפו מדי הסוהרים לחולצה תכלת ומכנסיים שחורים, דרגותיהם הוחלפו מזהובות לכסופות, כמו כן נוספו דרגות רקומות אותם ניתן לענוד על בגדי עבודה בבית הסוהר (בגדי ב'), וכן על מעיל הארגון.
היסטוריה > דרגות דש ישנות

דרגות רב-סמל ראשון עד רב-נגד (כולל) נענדו על הדש הימני והשמאלי של צווארון החולצה, קרוב לקצה הדש.
סמל הדרגה היה סיכת מתכת בצבע כסף, בצירוף רקע עגול מפלסטיק בצבע על פי הדרגה - ללא הבדל בין המשטרה הכחולה לבין מג"ב.
| דרגה | רב-סמל ראשון (רס"ר) | רב-סמל מתקדם (רס"ם) | רב-סמל בכיר (רס"ב) | רב-נגד (רנ"ג) |
| --- | --- | --- | --- | --- |
עיצוב ראשון: דרגות נגדים העיצוב הראשון
עיצוב שני:
היסטוריה > דרגות סוהרים

דרגות סוהר עד רב-סמל נענדות על צווארון החולצה.
| דרגה | סוהר | רב-סוהר (ר"ס) | סמל | סמל ראשון | רב-סמל (רס"ל) |
| --- | --- | --- | --- | --- | --- |
סמל הדרגה:
היסטוריה > דרגות נגדים

דרגות רב-סמל ראשון עד רב-נגד נענדות על הכתפיים בכותפות המיועדות לכך.
| דרגה | רב-סמל ראשון  (רס"ר) | רב-סמל מתקדם  (רס"ם) | רב-סמל בכיר  (רס"ב) | רב-נגד  (רנ"ג) |
| --- | --- | --- | --- | --- |
סמל הדרגה:
היסטוריה > דרגות קצונה

דרגות הקצונה נענדות על הכתפיים בכותפות המיועדות לכך.
| דרגה | מישר משנה (ממ"נ) | מישר | כלאי | רב-כלאי (ר"כ) | סגן גונדר (סג"ד) | גונדר משנה (גנ"מ) | תת-גונדר (תג"ד) | גונדר | רב-גונדר |
| --- | --- | --- | --- | --- | --- | --- | --- | --- | --- |
סמל הדרגה:
ראו גם

דרגות כוחות הביטחון וההצלה בישראל
דרגות צה"ל
דרגות משטרת ישראל
הערות שוליים

↑  איתי נבו
, בין מישר לטפסר - מה מקור שמותיהן של דרגות הקצונה בשירות בתי הסוהר, במכבי האש ובמד"א?, רשת ב', 2010 באתר ארכיון האינטרנט
שינוי בסמל דרגות בכירות של שירות בתי הסוהר
שינוי בסמל דרגת מישר משנה
סמל לדרגה של רב-סמל ורב סוהר ראשון בשירות בתי הסוהר עד שנות ה-60 של המאה ה-20
דרגת סגן גונדר עד תחילת שנות ה-90 של המאה ה-20, שירות בתי הסוהר
דרגות שעון: רס"ר רקומה ורס"ב ממתכת
דרגת גונדר משנה ישנה
משרד החוץ הפדרלי

| --- | --- |
סמליל משרד החוץ

בניין משרד החוץ החדש בברלין (במרכז) עם הרייכסבנק לשעבר (משמאל)
 מידע כללי
 מדינה:  גרמניה 
 תחום שיפוט:  גרמניה 
 סוכנות בת:  שגרירות גרמניה בפראג 
 תאריך הקמה:  1870
 חוק:  Gesetz über den Auswärtigen Dienst 
 ממשלה:  גרמניה ממשלת גרמניה
 שר:  אנאלנה ברבוק
 תאריך כניסה:  8 בדצמבר 2021
 מטה מרכזי:  משכן הרייכסטאג לשעבר 
 עובדים:  11,652 
 תקציב:  3.725 מיליארד אירו
  אתר האינטרנט הרשמי של משרד החוץ הפדרלי
 קואורדינטות:  52°30′53″N 13°23′58″E﻿ / ﻿52.514722°N 13.399444°E﻿ / 52.514722; 13.399444
 he
 
משרד החוץ הפדרלי (בגרמנית: Das Auswärtige Amt, בקיצור AA) הוא משרד החוץ של הרפובליקה הפדרלית של גרמניה והסוכנות פדרלית האחראית הן על מדיניות החוץ של גרמניה והן על יחסיה עם האיחוד האירופי. זהו משרד ברמת קבינט.
המונח "אאוסוורטיגס אמט" היה שמו של משרד החוץ שהוקם בשנת 1870 על ידי הקונפדרציה הצפון-גרמנית, שהפך אז למשרד החוץ של הקיסרות הגרמנית בשנת 1871. מונח זה עדיין משמש כשמו הרשמי משרד החוץ הגרמני כיום (2019). בין השנים 1871–1919 את משרד החוץ ניהל מזכיר החוץ, ומאז 1919 המשרד מנוהל בידי שר החוץ של גרמניה. החל מחודש דצמבר 2021 המשרד מנוהל בידי שרת החוץ אנאלנה ברבוק. מבנה המשרד שוכן בשכונת מיטה, הנמצאת במרכז ההיסטורי של ברלין.
היסטוריה > השנים המוקדמות > הקמה

האאוסוורטיגס אמט הוקם בשנת 1870 במטרה לנהל את מדיניות החוץ של הקונפדרציה הצפון-גרמנית, ומשנת 1871 את מדיניות החוץ של הקיסרות הגרמנית. משרד החוץ הונהג במקור על ידי מזכיר החוץ (ולכן בהתחלה לא נקרא משרד), ואילו קנצלר גרמניה, שבדרך כלל כיהן גם הוא כשר החוץ של ממלכת פרוסיה, נשאר אחראי על ענייני החוץ.
היסטוריה > השנים המוקדמות > ימי ביסמרק

שמו של אוטו פון ביסמרק הפך למילה נרדפת למדיניות חוץ מתוחכמת, והוא נודע בכל העולם עד לימינו כאחד מגדולי המדינאים בהיסטוריה.
בשנים הראשונות של מדינת הלאום הגרמנית בימי שלטונו של אוטו פון ביסמרק, היו למשרד החוץ שתי מחלקות: הראשונה לעניינים פוליטיים והשנייה לעניינים כלכליים, משפטיים וקונסולריים. לאחר פיטוריו של ביסמרק ב-1890 הוקמה מחלקה נוספת למדיניות קולוניאליסטית, שהופרדה משאר המחלקות ונקראה "רייכסקולוניאלמאט" ב-1907. כדי לשמור על שליטתו באאוסוורטיגס אמט, ביסמרק מינה את בנו, הרברט פון ביסמרק לתפקיד מזכיר המדינה. ביסמרק מינה את בנו חסר-ההשכלה לאור הצורך שלו באדם נאמן לחלוטין שינהל את האאוסוורטיגס אמט כשלא היה בסביבה. ביסמרק לא היה מקבל דעות המנוגדות לשלו, ורק הדיפלומטים שהיו נאמנים לו עלו לדרגה דיפלומטית גבוהה.
מדיניות החוץ שביסמרק ניהל הייתה שקולה ופרגמטית, והתבססה על עקרון הריאל-פוליטיק, שלפיו את יחסי החוץ יש לנהל משיקולי תועלת, ולא על-פי אידאולוגיה או רגש. ביסמרק, הדמות הדומיננטית בייסוד האימפריה הגרמנית, עסק מזה שנים בביסוס מדיניות חוץ זהירה ופרגמטית. הקיסר החדש העדיף התרחבות טריטוריאלית מהירה וראוותנית על מנת "לשמור על מקומה של גרמניה מתחת לשמש". הישגיו של ביסמרק בתחום מדיניות החוץ נמחקו בתקופת שלטונו של וילהלם השני, קיסר גרמניה.
היסטוריה > השנים המוקדמות > כמוסד בלעדי

כבר מראשיתו, האאוסוורטיגס אמט היה מאוד בלעדי מבחינה חברתית. כדי להצטרף אליו היה צורך בתואר אקדמי, עדיף תואר משפטי, ונדרש להוכיח כי יש למעוניין להצטרף הכנסה פרטית ניכרת. בשנת 1880 היה על המועמד להוכיח כי יש לו הכנסה פרטית של לפחות 6,000 מארק גרמני בשנה כדי להצטרף; עד 1900, הדרישה הייתה 10,000 מארק בשנה ובשנת 1912 המועמד צריך לפחות 15,000 מארק בשנה כדי להצטרף. דרישה זו מסבירה מדוע כל כך הרבה דיפלומטים גרמנים התחתנו עם נשים עשירות יותר, כיוון שללא עושר נשותיהן לא היו מצליחים להצטרף לאאוסוורטיגס אמט.
דרישת ההכנסה שהתנו את ההצטרפות לאאוסוורטיגס אמט שונו רק בשנת 1918. אצילים היו מיוצגים יתר על המידה באאוסוורטיגס אמט. בתקופה הקיסרית, 69% מתוך 548 הגברים ששירתו באאוסוורטיגס אמט היו אצילים, וכל שגריר אחד בתקופת הרייך השני היה אציל. במאה ה-19, האמינו כי רק לאצילים יש המעמד החברתי והחסד הראוי לייצג לנכון את הרייך מחוצה לו כשגרירים.
נוסף על כך, במשך כל תקופתו של האאוסוורטיגס אמט בשנים 1871–1945 היו הנוצרים הקתולים פחות מיוצגים באאוסוורטיגס אמט והיוו 15%-20% מאנשי האאוסוורטיגס אמט. האאוסוורטיגס אמט היה ברובו מוסד פרוטסטנטי עם מועמדים פרוטסטנטים לתפקידים שונים כמו שגרירים שהועדפו על פני המועמדים הקתולים. היהודים היו גם כן פחות מיוצגים באאוסוורטיגס אמט. בתקופה הקיסרית בין השנים 1871–1918, באאוסוורטיגס אמט היו רק שלושה יהודים, ועוד ארבעה יהודים שהמירו את דתם ללותרניזם כדי לקדם את הקריירה שלהם.
היסטוריה > ימי וילהלם השני

אישיותו התיאטרלית והבלתי יציבה של וילהלם השני, קיסר גרמניה היקשתה על ניהול מדיניות חוץ ראויה, והביאה ליצירת סדרה של משברים בינלאומיים ותקריות, שנסבו על התנהגותו או אמירותיו הפזיזות. הוולגריזציה וההקצנה של הגותם המורכבת של הוגים כניטשה, טרייצ'קה והגל, והשפעתם של הוגים פאן-גרמנים כיוסטון סטיוארט צ'מברלין הביאו בגרמניה כולה לזן של לאומנות מיליטריסטית, שהשפעתה הייתה רבה במיוחד על הקיסר. הקיסר ניווט את המדיניות הגרמנית בחוסר יציבות, והשפעתו הפריעה לניהול מדיניות עקבית.
הוא היה המחליט האחרון בסוגיות של מדיניות חוץ, ולא הייתה עליו כל ביקורת פרלמנטרית, פרט לנושא המצומצם של התקציב. הוא שלט בעיתונות ודיכא את הביקורת על מדיניותו. עוד ב-1891 איבחן דיפלומט פורטוגזי שנפגש עמו כי "ייתכן שיום אחד תשמע אירופה את רעם הצבאות המתנגשים, רק בשל כך שבנשמתו של הדילטנט הגדול הזה בוערת התשוקה 'לדעת מלחמה', ליהנות מהמלחמה, הגוברת על התבונה, העצה, או החמלה על נתיניו".
היסטוריה > הרייך השלישי

ב-1933, הרוב המכריע של הדיפלומטים המשרתים באאוסוורטיגס אמט הגיע ממשפחות מהמעמד הגבוה, עם ייצוג נכבד של אנשי האצולה. ייצוג היתר של האצולה העניק לאאוסוורטיגס אמט מעמד אליטיסטי, והפך אותו לאחד המוסדות היוקרתיים ביותר בגרמניה. הודות להרכב המעמד הגבוה באאוסוורטיגס אמט, יכלו הדיפלומטים להרשות לעצמם בגדים יקרים מאוד, ואנשי המוסד נחשבו בדרך כלל ללובשי הביגוד הטוב ביותר בממשלת גרמניה כולה, ותרמו לתדמיתו הזוהרת והסגנונית של האאוסוורטיגס אמט. לא הייתה אף לא דיפלומטית אחת, ומלבד הנשים שהועסקו כמזכירות, פקידות ומנקות, לא היו לאאוסוורטיגס אמט שום דיפלומטית. אנשי האאוסוורטיגס אמט הקימו קבוצה אליטיסטית בה לכל דיפלומט היה תואר אקדמי (לפני שנות ה-50 של המאה ה-20 רוב הגרמנים לא למדו באוניברסיטה).
בחודש מרץ 1935 חידש אדולף היטלר את גיוס החובה. מעט גרמנים הלכו לאוניברסיטה באותם הימים, שכן חוק ההגנה הלאומי של מרץ 1935 (שהביא לגיוס חובה) פטר את הסטודנטים מהגיוס. מטרתו של היטלר להפוך את גרמניה למעצמה הגדולה ביותר של העולם הייתה למעשה יעד של מדיניות חוץ שהדיפלומטים אימצו אותו. בחודש מרץ 1933 הברון פרידריך וילהלם פון פריטוויטש וגאפרון, שגריר גרמניה בארצות הברית התפטר מתפקידו בטענה כי אין הוא יכול לשרת במצפון טוב את הממשלה הנאצית. בכך הוא היה החבר היחיד באאוסוורטיגס אמט שהתפטר במחאה על מדיניות המשטר הנאצי.
היסטוריה > לאחר מלחמת העולם השנייה

| --- | --- |
 :  ראו גם – כניעת גרמניה הנאצית
לאחר תבוסתה של גרמניה הנאצית במלחמת העולם השנייה בחודש מאי 1945, גרמניה נכבשה בידי בעלות הברית והמדינה הגרמנית בוטלה בידיהן. המדינה נוהלה כאזורי כיבוש בשליטת ארצות הברית, הממלכה המאוחדת, צרפת וברית המועצות. בחודש אוגוסט 1949 הוקמה מחדש ממשלת גרמניה באזורי הכיבוש המערביים, (גרמניה המערבית) שבשנותיה הראשונות היו לה סמכויות מוגבלות מאוד. בחודש אוקטובר 1949 הוקמה הרפובליקה הדמוקרטית הגרמנית (גרמניה המזרחית) במה שהיה האזור הסובייטי. בעוד שגיאורג דרטינגר כבר מונה לשר החוץ הראשון של גרמניה המזרחית ב-1949, לאור חוק הכיבוש של בעלות הברית אאוסוורטיגס אמט לא הוקם מחדש בגרמניה המערבית עד ל-15 במרץ 1951.
הערות שוליים

↑  "Budget 2015
↑  Röhl 1994, p. 158
↑  Röhl 1994, p. 151
↑  Röhl 1994, p. 152
↑  Röhl 1994, p. 154
↑  Röhl 1994, p. 153
↑  תומפסון, עמ' 355
↑  פינסון, עמ' 307
| --- | --- |
בקרת זהויות :  NLI: 987007261499305171  PLWABN: 9810678787105606  BIBSYS: 90204187  BnF: cb123509443 (data)  CiNii: DA01206318  GND: 2117711-9  ISNI: 0000 0001 1089 8000  LCCN: n50074159  LNB: 000061774  NKC: ko2003171935  NLA: 36548271  RERO: 02-A003175967  SUDOC: 032489277  VIAF: 130009969   WorldCat (עם VIAF): 130009969 
בניין משרד החוץ בבון
צבי ארדן

| --- | --- |
אין תמונה חופשית
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד האימון המתקדם במחנה שבטה  מפקד גדוד 55  סגן מפקד מחנה שבטה  מפקד עוצבת כידון
 פעולות ומבצעים
 האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן    מבצע צוק איתן
צבי ארדן הוא קצין בצה"ל בדרגת אלוף-משנה, אשר כיהן כמפקד עוצבת כידון.
ביוגרפיה

ארדן התגייס לצה"ל לחיל התותחנים. כיהן כמפקד גדוד האימון המתקדם במחנה שבטה, מפקד גדוד 55, סגן מפקד מחנה שבטה. באפריל 2019 הועלה לדרגת אלוף-משנה ומונה למפקד עוצבת כידון. ב-22 בנובמבר 2021 הוחלט על מינויו לראש צוות לביקורת כוננות מבצעית במבקר מערכת הביטחון.
ארדן נשוי ואב לשלושה.
הערות שוליים

↑   טקס חילופי מפקד עוצבת הכידון, באתר צה"ל, 18 באפריל 2019
ערך זה הוא קצרמרבנושא קציני צה"ל. אתם מוזמנים לתרום לוויקיפדיה ו.